ອິນເດຍ ຮຽກຮ້ອງ ໃຫ້ລົງໂທດ ຜູ້ເປີດເຜີຍຂ່າວ
ຜູ້ບັນຊາການກອງທັບອິນເດຍ ເອີ້ນການປ່ອຍຂ່າວ ກ່ຽວກັບສະພາບ ຂອງກອງທັບນັ້ນວ່າ ມີຄວາມຜິດຖານຂາຍຊາດ
ຜູ້ບັນຊາກອງທັບອີນເດຍກ່າວວ່າ ຜູ້ໃດກໍຕາມເປີດເຜີຍຈົດໝາຍ ທີ່ທ່ານຂຽນໄປຫານາຍົກ ລັດຖະມົນຕີ Manmohan Singh ທີ່ກ່າວເຖິງຄວາມສາມາດ ໃນດ້ານປ້ອງກັນປະເທດ ຂອງອິນເດຍວ່າອ່ອນແອນັ້ນ ມີຄວາມຜິດໃນຖານຂາຍຊາດ ຢູ່ໃນຖະແຫລງການ ທີ່ນຳອອກເຜີຍແຜ່ ໃນວັນພະຫັດວານນີ້ ນາຍພົນ Vijay Kumar Singh ກ່າວວ່າ ການເປີດເຜີຍຈົດໝາຍດັ່ງກ່າວໂດຍທີ່ບໍ່ໄດ້ຮັບອະນຸຍາດນັ້ນ "ຄວນຖືວ່າ ເປັນການຂາຍຊາດຮ້າຍແຮງທີ່ສຸດ” ທ່ານກ່າວຕໍ່ໄປອີກວ່າ ທ່ານມີຄວາມເຊື່ອວ່າ “ບໍ່ເກີດ ໃນການຮົ່ວໄຫຼຂອງເນື້ອໄນຈົດໝາຍນັ້ນ ຕ້ອງໄດ້ພົບເຫັນ ແລະຈະຕ້ອງພະເຊີນກັບການ ລົງໂທດຢ່າງຮ້າຍແຮງ ” ຈົດໝາຍລົງວັນທີ 12 ມີນາເອີ້ນສະພາບກໍາລັງສູ້ລົບຂອງອີນເດຍວ່າ “ຢູ່ໃນພາວະທີ່ໜ້າ ຕົກໃຈ” ຈົດໝາຍກ່າວວ່າ ກອງລົດຖັງຂອງອິນເດຍ “ແມ່ນຂາດແຄນລູກປືນ ທີ່ສຳຄັນໆ” ແລະລະບົບການປ້ອງກັນໄພທາງອາກາດນັ້ນ 97 ເປີເຊັນ ແມ່ນຍັງຫລ້າຫລັງ ນອກນັ້ນ ຈົດໝາຍຍັງເວົ້າວ່າ ກຳລັງທະຫານລາບ ແມ່ນບໍ່ມີຄວາມພ້ອມ ຍ້ອນ ມີອາວຸດຍຸດໂທປະ ກອນບໍ່ພຽງພໍແລະຂາດອຸປະກອນການລົບໃນຍາມກາງຄືນໃນຂະນະທີ່ກຳລັງທີ່ດີທີ່ສຸດນັ້ນ “ຍັງຂາດເຂີນ” ອາວຸດທີ່ຈຳເປັນຕ່າງໆ ລຸນຫຼັງການຮົ່ວໄຫຼ ຂອງຂໍ້ຄວາມໃນຈົດໝາຍໃນອາທິດນີ້ແລ້ວ ບັນດາພັກຝ່າຍຄ້ານຂອງ ອິນເດຍໄດ້ຮ່ວມກັນ ກັບສະມາຊິກສະພາຂອງພັກຄອງແກຣັສ ຮຽກຮ້ອງໃຫ້ປົດນາຍພົນ Singh ອອກຈາກຕຳແໜ່ງ ເຂົາເຈົ້າເວົ້າວ່າ ຈົດໝາຍດັ່ງກ່າວ ໄດ້ສ້າງຄວາມເສຍຫາຍ ໃຫ້ແກ່ກອງທັບອິນເດຍ ແຕ່ທ່ານ Amer Latif ນັກຊ່ຽວຊານ ທີ່ມາປະຈຳຊົ່ວຄາວ ຢູ່ສູນກາງຍຸດທະສາດແລະ ການສຶກສານາໆຊາດທີ່ວໍຊິງຕັນກ່າວຕໍ່ວີໂອເອວ່າ ຂໍ້ມູນທີ່ບັນຈຸຢູ່ໃນຈົດໝາຍນັ້ນ ບໍ່ເປັນ ທີ່ໜ້າຕື່ນຕົກໃຈຮ້າຍແຮງປານໃດ ທ່ານເວົ້າວ່າ ມັນເປັນທີ່ຮູ້ກັນດີຢູ່ແລ້ວວ່າອິນເດຍ ມີ ບັນຫາຢ່າງໃຫຍ່ ໃນການປັບປຸງອາວຸດໃຫ້ທັນສະໄໝ ຂະນະທີ່ປະເທດດັ່ງກ່າວ ພະຍາ ຍາມທີ່ຈະໂຜ່ໂຕຂຶ້ນມາເປັນກຳລັງຄອບງຳຢູ່ໃນຂົງເຂດທີ່ມີປະເທດຄູ່ປໍລະປັກມາເປັນເວ ລາດົນນານ ເຊັ່ນປາກິສຖານແລະຈີນຮວມຢູ່ນຳດ້ວຍ